ตำรวจดับเพลิง

ตำรวจดับเพลิง () คือ สมาชิกของกรมดับเพลิงที่ได้รับมอบอำนาจในฐานะเจ้าหน้าที่ตำรวจ (sworn police powers) ซึ่งผ่านการฝึกอบรมพิเศษ โดยมีหน้าที่สนับสนุนงานดับเพลิงในสถานการณ์ฉุกเฉิน นอกเหนือจากการคุ้มครองอุปกรณ์ดับเพลิง, สถานที่เกิดเหตุการณ์และสถานที่เกิดเพลิงไหม้, รวมถึงตัวสถานีดับเพลิงเองแล้ว ตำรวจดับเพลิงยังมีหน้าที่ในการจัดการการจราจรและการควบคุมฝูงชน 

ในบางเขตอำนาจ ตำรวจดับเพลิงเป็นนักผจญเพลิงภายนอก (exterior firefighters) และอาจถูกเรียกให้เข้าปฏิบัติหน้าที่ที่เกี่ยวข้องกับการผจญเพลิงในสถานที่เกิดเหตุได้ทุกรูปแบบ ยกเว้นภารกิจที่ต้องใช้อุปกรณ์ช่วยหายใจแบบพกพา (self-contained breathing apparatus) เป็นครั้งคราว ตำรวจดับเพลิงยังอาจให้ความช่วยเหลือแก่เจ้าหน้าที่ตำรวจปกติ โดยปฏิบัติหน้าที่ในการปิดถนน, ควบคุมการจราจร, ควบคุมฝูงชนในงานสาธารณะ, ค้นหาบุคคลสูญหาย, จัดระเบียบขบวนพาเหรด, กู้ภัยและรักษาทรัพย์สิน (salvage), รักษาความปลอดภัย, และงานเบ็ดเตล็ดอื่น ๆ ตามที่ได้รับการร้องขอ

ภารกิจ
การควบคุมการจราจรในที่เกิดเหตุฉุกเฉิน
ความปลอดภัยสำหรับนักผจญเพลิง
การควบคุมฝูงชนและประสานงาน
ความปลอดภัยของเจ้าหน้าที่ในเมื่อเกิดเหตุอาชญากรรม
ความช่วยเหลือ

ตำรวจดับเพลิงในประเทศต่างๆ
ไทย

กรุงเทพมหานครได้รับมอบภารกิจดับเพลิงจากกองบัญชาการตำรวจนครบาลสำนักงานตำรวจแห่งชาติ เมื่อวันที่ 1 พฤศจิกายน 2546 พร้อมได้มีพิธีรับมอบภารกิจ เมื่อวันที่ 2 พฤศจิกายน 2546

             สำนักงานตำรวจแห่งชาติได้มีหนังสือที่ ตช. 006.28/11825  ลงวันที่ 11 พฤศจิกายน 2546 และหนังสือที่ ตช.0006.28/3582 ลงวันที่ 19 พฤศจิกายน 2546 เชิญประชุมหารือการประสานงานเกี่ยวกับการโอนภารกิจกองบังคับการตำรวจดับเพลิง กองบัญชาการตำรวจนครบาล สำนักงานตำรวจแห่งชาติไปอยู่ในความรับผิดชอบของกรุงเทพมหานคร โดยเฉพาะอย่างยิ่งเกี่ยวกับภารกิจการถวายความปลอดภัยด้านอัคคีภัยในเขตพระราชฐานที่ประทับ ซึ่งในคราวการประชุมในวันที่ 12 พฤศจิกายน 2546 และวันที่ 20 พฤศจิกายน 2546 นั้น ได้มีข้อสรุปในเรื่องกำลังพล อาคารสถานที่ วัสดุ – อุปกรณ์ และยานพาหนะ และในเรื่องการถวายความปลอดภัยด้านอัคคีภัยในเขตพระราชฐานที่ประทับทั้งในเขตพื้นที่กรุงเทพมหานคร ปริมณฑลและพื้นที่ต่างจังหวัด ซึ่งกรุงเทพมหานครจะต้องดำเนินการตามมติคณะรัฐมนตรี โดยจะต้องปฏิบัติภารกิจถวายความปลอดภัยด้านอัคคีภัยในเขตพื้นที่กรุงเทพมหานคร สำหรับพื้นที่ต่างจังหวัดในระยะแรกของการรับโอนจะต้องสนับสนุนกำลังเจ้าหน้าที่เพื่อปฏิบัติภารกิจการถวายความปลอดภัยด้านอัคคีภัยระยะหนึ่งจนกว่ากระทรวงมหาดไทยจะมีความพร้อม
 รายนามผู้บังคับการตำรวจดับเพลิง
 1. พันตำรวจตรี ชั้น รัศมีทัต พ.ศ. 2484 - พ.ศ. 2490
 2. พลตำรวจตรี หม่อมราชวงศ์เกี่ยว ทินกร พ.ศ. 2490 -  พ.ศ. 2500
 3. พลตำรวจตรี หม่อมหลวงจเร สุทัศน์ พ.ศ. 2500 - พ.ศ. 2511
 4. พลตำรวจตรี หม่อมราชวงศ์เจตจันทร์ ประวิตร พ.ศ. 2511 - พ.ศ. 2516
 5. พลตำรวจตรี แวน สุทัศน์ พ.ศ. 2516 - พ.ศ. 2517
 6. พลตำรวจตรี สุวิทย์ โสตถิทัต พ.ศ. 2517 - พ.ศ. 2518
 7. พลตำรวจตรี เฉลิมศักดิ์ โรจนประดิษฐ์ พ.ศ. 2518 - พ.ศ. 2519
 8. พลตำรวจตรี ศักดิ์ระพี ปรักกมะกุล พ.ศ. 2519 - พ.ศ. 2525
 9. พลตำรวจตรี ทศ ธรรมกุล พ.ศ. 2525 - พ.ศ. 2528
 10. พลตำรวจตรี จงเสน่ห์ สุวรรณจินดา พ.ศ. 2528 - พ.ศ. 2533
 11. พลตำรวจตรี ไพบูลย์ สัมมาทัต พ.ศ. 2533 - พ.ศ. 2535
 12. พลตำรวจตรี ชาตรี สุทัศน์ ณ อยุธยา​ พ.ศ. 2535 - พ.ศ. 2537
 13. พลตำรวจตรี เอนก ว่องวานิช พ.ศ. 2537 - พ.ศ. 2539
 14. พลตำรวจตรี พีระพล สุนทรเกตุ พ.ศ. 2539 - พ.ศ. 2541
 15. พลตำรวจตรี สุพจน์ สิริโยธิน พ.ศ. 2541 - พ.ศ. 2543
 16. พลตำรวจตรี อธิลักษณ์ ตันชูเกียรติ พ.ศ. 2543 - พ.ศ. 2546

สหรัฐอเมริกา
ตำรวจดับเพลิงอยู่ในสิบสี่รัฐของสหรัฐอเมริการวมทั้งรัฐคอนเนตทิคัต​, รัฐเดลาแวร์ , รัฐฟลอริดา ,รัฐแมริแลนด์ , รัฐแมสซาชูเซตส์​, รัฐนิวเจอร์ซีย์​, รัฐนิวยอร์ก​,รัฐนอร์ทแคโรไลนา​,รัฐเมน​, รัฐโอไฮโอ ,รัฐเพนซิลเวเนีย และรัฐเวสต์เวอร์จิเนีย​

เวียดนาม
ในเวียดนามกรมตำรวจดับเพลิงและกู้ภัยเวียดนาม อยู่ภายใต้การบังคับบัญชาของกระทรวงการรักษาความปลอดภัยสาธารณะ
เยอรมนี
230px|thumb|left|รถตำรวจดับเพลิงในเยอรมนี
เป็นเจ้าหน้าที่ซี่งอยู่กับหน่วยดับเพลิงเยอรมนี เมื่อเวลาเกิดเหตุเจ้าหน้าที่จะทำการปิดการจราจรตรงที่เกิดเหตุ

แหล่งข้อมูลอื่น
ตำรวจดับเพลิงภาษาอังกฤษ ในวิกิพีเดียภาษาอังกฤษ

หมวดหมู่:การเฝ้าระวังภัย
หมวดหมู่:การป้องกันอาชญากรรม
หมวดหมู่:นักผจญเพลิง

หมวดหมู่:การรักษาความปลอดภัย
หมวดหมู่:หน่วยบังคับใช้กฎหมาย